2 Dikoronika 9 | Beibele Inthaneteng | Phetolelo ya Lefase le Lefsa
2 Dikoronika 9:1-31
9 Kgošigadi ya kua Sheba+ e ile ya kwa pego ya mabapi le Solomone, ke moka ya tla Jerusalema go tlo leka Solomone ka dipotšišo tše di tlabago,+ ya tla e sepela le molokeloke o motelele wa batho le dikamela+ tše di bego di rwele makhura a bitšwago balesamo,+ gauta+ e ntši kudu le maswika a bohlokwa.+ Ya fihla go Solomone ya bolela le yena ka tšohle tšeo di bego di le ka pelong+ ya yona.
2 Solomone yena a e araba dipotšišo tša yona ka moka,+ e bile ga go taba le ge e le efe e thata yeo Solomone a ilego a se e hlathollele yona.+
3 Ge kgošigadi ya kua Sheba e bona bohlale bja Solomone,+ ntlo yeo a e agilego,+
4 dijo tša tafoleng+ ya gagwe, kamoo bahlanka ba gagwe ba bego ba dula ka gona tafoleng ya go jela, mokgwa wo bao ba mo solelago ba bego ba šoma ka gona le diaparo tša bona,+ bao ba bego ba mo tšhelela beine+ le diaparo tša bona gotee le dihlabelo tša gagwe tša go fišwa+ tšeo a bego a di dira ka mehla ntlong ya Jehofa,+ ya šala e ahlame.
5 Ke moka ya re go kgoši: “Lentšu leo ke le kwelego nageng ya ka ka ditaba tša gago le bohlale bja gago, e be e le therešo.+
6 Ga se ka ka ka dumela+ mantšu a bona go fihlela ke tlile gore ke iponele ka mahlo a ka;+ gomme tseba gore ke be ke se ka botšwa le seripa sa boati bja bohlale bja gago.+ O yo mogolo go feta kamoo ke bego ke kwele ka gona.+
7 Go thaba+ setšhaba sa gago, e bile go thaba bahlanka ba ba gago bao ba emago pele ga gago ka mehla gomme ba theetša bohlale bja gago.+
8 Anke Jehofa Modimo wa gago a retwe,+ yena yo a go ratilego+ ka gore a go bee sedulong sa gagwe sa bogoši+ gore o be kgoši legatong la yena Jehofa Modimo wa gago;+ ka gobane Modimo wa gago o ratile+ Isiraele, gore e eme go iša mehleng ya neng le neng, moo a go beilego gore o e okamele ka go ba kgoši+ ya yona, gore o e ahlolele+ o be o e sware ka toko.”+
9 Ke moka ya nea kgoši ditalente* tše lekgolo-masomepedi (120) tša gauta,+ makhura a mantšintši a bitšwago balesamo+ le maswika a bohlokwa;+ le gona ga se gwa ka gwa ba le makhura a mantši ka tsela yeo a balesamo ao a lekanago le ao kgošigadi ya kua Sheba e a neilego Kgoši Solomone.+
10 Ka ntle le moo, bahlanka ba Hirama+ le bahlanka ba Solomone bao ba tlišitšego gauta+ go tšwa Ofira, ba tlišitše le dikota tša dihlare tša merekure+ le maswika a bohlokwa.+
11 Kgoši ya tšea dikota tšeo tša merekure ya dira manamelo+ a ntlo ya Jehofa le a ntlo ya kgoši,+ ya dira le diharepa+ le dikwadi+ tša diopedi,+ gomme tša go swana le tšona ga se tša ka tša bonwa le ge e le neng pele nageng ya Juda.
12 Kgoši Solomone yena a nea kgošigadi+ ya kua Sheba tšohle tšeo e di ratago tšeo e di kgopetšego, a mo nea tšeo di lekanago le tšeo yena a bego a mo tlišeditše tšona. Ke moka ya boela morago nageng ya yona, yona gotee le bahlanka ba yona.+
13 Boima bja gauta yeo e tlišitšwego go Solomone ka ngwaga o tee ya ba bja ditalente tše makgolotshela-masometshela-tshela (666) tša gauta,+
14 go sa balwe dithoto tšeo di bego di tlišwa go Solomone ke banna ba basepedi le barekiši+ gotee le gauta le silifera tšeo di bego di tlišwa ke dikgoši ka moka tša Maarabia+ le babuši ba naga.
15 Kgoši Solomone a dira dikotse tše kgolo tše makgolopedi tša gauta e tswakilwego+ (kotse e nngwe le e nngwe e kgolo a e manega ka gauta e tswakilwego ya dishekele* tše makgolotshela),+
16 a dira le dikotsana tše makgolotharo tša gauta e tswakilwego (kotsana e nngwe le e nngwe a e manega ka gauta e tswakilwego ya dimina* tše tharo).+ Ke moka kgoši ya di bea Ntlong ya Sethokgweng sa Libanoni.+
17 Kgoši ya dira le sedulo sa bogoši se segolo ka lenaka la tlou gomme ya se manega ka gauta e sekilego.+
18 Go be go na le manamelo a tshelelago a go ya sedulong sa bogoši, gomme sedulo seo se be se na le bogato bja dinao bja gauta (sedulo seo le bogato bja sona di be di kgomagane); se be se na le matsogwana ka mahlakoreng ka bobedi kgauswi le mo go dulwago gona, e bile go be go eme diswantšho tša ditau tše pedi+ hleng ga matsogwana ao.+
19 Go be go na le diswantšho tša ditau+ tše lesomepedi di eme ka mahlakoreng ka bobedi a manamelo ao a tshelelago. Go be go se mmušo wo o bego o na le sedulo sa go dirwa go etša sona.+
20 Dinwelo+ ka moka tša Kgoši Solomone e be e le tša gauta,+ le dibjana ka moka tša Ntlong ya Sethokgweng sa Libanoni+ e be e le tša gauta e sekilego. Go be go se na selo sa silifera; yona e be e tšewa e se selo+ mehleng ya Solomone.
21 Gobane dikepe tša kgoši di be di eya Tarashishi+ di na le bahlanka ba Hirama.+ Gatee nywageng e mengwe le e mengwe e meraro, dikepe tša Tarashishi di be di etla di rwele gauta, silifera,+ lenaka la tlou,+ dikgabo le diphikoko.+
22 Ka go re’alo Kgoši Solomone o be a feta dikgoši tše dingwe ka moka tša lefaseng ka mahumo+ le ka bohlale.+
23 Dikgoši ka moka tša lefaseng di be di nyaka+ go bona sefahlego sa Solomone gore di kwe bohlale bja gagwe+ bjoo Modimo wa therešo a bego a bo tsentše ka pelong ya gagwe.+
24 Ngwaga le ngwaga, e nngwe le e nngwe yeo e mo etelago e be e tliša mpho+ ya yona, e lego dilo tša silifera, dilo tša gauta,+ diaparo,+ ditlhamo, makhura a bitšwago balesamo, dipere le dimeila.+
25 Solomone a ba le mašakana a dikete tše nne (4 000) a dipere,+ dikoloi+ le dipere tša ntwa tše dikete tše lesomepedi (12 000), ke moka a di bea metseng ya dikoloi+ le kgauswi le kgoši moo Jerusalema.
26 A ba mmuši wa dikgoši ka moka go tloga ka Noka* go theoga go fihla ka naga ya Bafilisita le go theoga go fihla mollwaneng wa Egipita.+
27 Le gona kgoši ya ba le silifera Jerusalema moo e ilego ya etša maswika ka bontši; ya dira gore kota ya motsedara e be e ntši+ go etša dihlare tša mesikamore+ tšeo di lego kua Shefela.+
28 E bile go be go na le bao ba bego ba tliša dipere+ go Solomone go tšwa Egipita+ le dinageng tše dingwe ka moka.
29 Ge e le ditaba ka moka tša Solomone,+ tša mathomo le tša mafelelo, a ga di a ngwalwa mantšung a moporofeta Nathane+ le boporofeteng bja Ahija+ wa Moshilo+ gotee le pegong ya dipono tša Ido+ wa mmoni tša mabapi le Jeroboama+ morwa wa Nebata?+
30 Solomone a buša Isiraele ka moka a le Jerusalema ka nywaga e masomenne.
31 Mafelelong Solomone a robala le borakgolokhukhu ba gagwe. Ke moka ba mmolokela Motseng wa Dafida tatagwe;+ morwa wa gagwe Rehoboama+ a buša legatong la gagwe.+
2 Dikoronika 9
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D14%26Chapter%3D9%26wtlocale%3DSE%26srcid=share⊂ject=Bala Beibele Inthaneteng